Document ID: /roh_data/filtered/Billingualer_Corpus_interleaved-de-rm.jsonl.gz/1877

This is a text translated from German to Rumantsch Grischun.
Grossrätliche Kommission berät über Fusion der Gemeinden Grüsch, Fanas und Valzeina

Die Vorberatungskommission des Grossen Rates spricht sich einstimmig für den Zusammenschluss der Gemeinden Grüsch, Fanas und Valzeina zur neuen Gemeinde Grüsch aus.

Die Regierung des Kantons Graubünden beantragt dem Grossen Rat in ihrer Botschaft vom 24. August 2010 den Zusammenschluss der Gemeinden Grüsch, Fanas und Valzeina zur neuen Gemeinde Grüsch. Der Zusammenschluss soll auf den 1. Januar 2011 erfolgen. Die grossrätliche Vorberatungskommission hat jetzt unter dem Präsidium von Grossrat Maurizio Michael dieses Geschäft zuhanden des Grossen Rates vorberaten, welcher es in der Dezembersession 2010 behandeln wird. An der Sitzung teilgenommen haben auch Regierungsrat Martin Schmid sowie die Vertreter der betroffenen Gemeinden und Kreise.

Die Stimmbürgerinnen und Stimmbürger von Grüsch, Fanas und Valzeina haben dem Zusammenschluss ihrer Gemeinden zur neuen Gemeinde Grüsch am 18. Juni 2010 zugestimmt. Die Vorberatungskommission des Grossen Rates hat sich vor Ort von den Gemeinde- und Behördenvertretern über das Fusionsvorhaben informieren lassen und nach einlässlicher Beratung einstimmig beschlossen, dem Grossen Rat zu beantragen, den Zusammenschluss der Gemeinden Grüsch, Fanas und Valzeina zu genehmigen und den Beschluss per 1. Januar 2011 in Kraft zu setzen. Die Kommission ist überzeugt, dass es sich um eine sinnvolle Fusion handelt, welche dem Kanton Graubünden eine neue, starke Gemeinde beschert. Da die drei fusionswilligen Gemeinden nicht demselben Kreis angehören, wird der Kreis Seewis nach der Fusion die beiden Gemeinden Fanas und Valzeina an den Kreis Schiers verlieren.

Mit dieser Fusion berät der Grosse Rat in der anstehenden Dezembersession den einzigen Gemeindezusammenschluss im Jahr 2010. Damit würden – die Zustimmung des Parlamentes vorausgesetzt – am 1. Januar 2011 noch 178 Gemeinden in Graubünden bestehen.

Auskunftsperson:

Kommissionspräsident Maurizio Michael, Tel. 079 798 90 92

Gremium: Vorberatungskommission Gemeindefusion Grüsch

Quelle: dt Vorberatungskommission Gemeindefusion Grüsch

29.11.2010
La cumissiun dal cussegl grond tracta la fusiun da las vischnancas da Grüsch, da Fanas e da Valzeina

La cumissiun predeliberanta dal cussegl grond s'exprima per la fusiun da las vischnancas da Grüsch, da Fanas e da Valzeina a la nova vischnanca da Grüsch.

En sia missiva dals 24 d'avust 2010 propona la regenza grischuna al cussegl grond d'approvar la fusiun da las vischnancas da Grüsch, da Fanas e da Valzeina a la nova vischnanca da Grüsch. La fusiun duai vegnir realisada per il 1. da schaner 2011. Sut il presidi dal commember dal cussegl grond Maurizio Michael ha la cumissiun predeliberanta dal cussegl grond predeliberà ussa questa fatschenta per mauns dal cussegl grond che la vegn a tractar en la sessiun da december 2010. A questa sesida èn stads preschents er il cusseglier guvernativ Martin Schmid e la represchentanza da las vischnancas e dals circuls pertutgads.

Las votantas ed ils votants da Grüsch, da Fanas e da Valzeina han approvà ils 18 da zercladur 2010 la fusiun da lur vischnancas a la nova vischnanca da Grüsch. La cumissiun predeliberanta dal cussegl grond è sa laschada infurmar al lieu da represchentantas e da represchentants da las vischnancas e da las autoritads davart il project da fusiun. Suenter ina debatta detagliada ha ella decidì unanimamain da proponer al cussegl grond d'approvar la fusiun da las vischnancas da Grüsch, da Fanas e da Valzeina e da metter en vigur il conclus per il 1. da schaner 2011. La cumissiun è persvadida ch'i sa tracta d'ina fusiun utila, da la quala resorta ina vischnanca nova e ferma per il chantun Grischun. Perquai che las trais vischnancas che vulan fusiunar n'appartegnan betg al medem circul, vegn il circul da Seewis a perder cun la fusiun las duas vischnancas da Fanas e da Valzeina al circul da Schiers.

Cun questa fusiun tracta il cussegl grond la proxima sessiun da december l'unica fusiun da vischnancas da l'onn 2010. Uschia dessi – premess ch'il parlament approveschia questa fusiun – per il 1. da schaner 2011 anc 178 vischnancas en il Grischun.

Infurmaziuns:

president da la cumissiun Maurizio Michael, tel. 079 798 90 92

Gremi: cumissiun predeliberanta per la fusiun a la vischnanca da Grüsch

Funtauna: rg cumissiun predeliberanta per la fusiun a la vischnanca da Grüsch

29.11.2010